………………….napirend

Előterjesztve: az Egészségügyi-, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2019. január 29-i rendes ülésére**

**Tárgy:** Javaslataz egészségügyi alapellátás körzeteinek megállapítására

**Készítette:** …………………………………….Ötvös Zoltán Intézményirányítási Osztály

vezetője

**Egyeztetve**: …………………………………….Dankó Virág alpolgármester

**Látta:** …………………………………………dr. Szalai Tibor jegyző

…………………………………………..dr. Murai Renáta jegyzői igazgató

A napirend tárgyalása zárt ülést nem igényel.

Tisztelt Képviselő-testület !

A települési önkormányzatok kötelező feladata az egészségügyi alapellátás biztosítása, azaz a háziorvosi, házi gyermekorvosi, felnőtt fogorvosi, gyermek fogorvosi, védőnői alapellátások, továbbá az alapellátásokhoz kapcsolódó háziorvosi-, házi gyermekorvosi- és fogorvosi- ügyelet, valamint az iskola-egészségügyi ellátás körzeteinek kialakítása.

A Képviselő-testület törvényi kötelezettségének eleget téve 2003-ban - az akkor hatályos jogszabályok alapján - megalkotta a II. kerület közigazgatási területén lévő háziorvosi körzetek megállapításáról, illetve 2004-ben a II. kerület közigazgatási területén lévő védőnői körzetek megállapításáról szóló rendeleteit.

A területet érintő átfogó jogszabályváltozásokra tekintettel elfogadásra került az egészségügyi alapellátásról szóló 2015. évi CXXIII. törvény (továbbiakban: Törvény), melynek 6. § (1) bekezdése alapján a települési önkormányzat képviselő-testülete – a Kormány által kijelölt praxiskezelő által megadott szempontokat figyelembe véve – rendeletben megállapítja és kialakítja az egészségügyi alapellátások körzeteit.

A jelenleg hatályos rendeleteink mellékletei tartalmazzák a felnőtt háziorvosi, a gyermek háziorvosi, felnőtt fogorvosi, a gyermek fogorvosi, illetve a területi védőnői és iskolavédőnői körzetek leírását, de nem tartalmazzák az alapellátás körébe tartozó ügyeleti ellátáshoz tartozó körzetek kijelölését.

A két rendelet felhatalmazását adó jogszabályok időközben jelentősen változtak vagy hatályon kívül helyeződtek. A jogalkotásról szóló 2010. évi CXXX. törvény 8.§ (2) bekezdése szerint „nem lehet módosítani a jogszabály megjelölését, a rendelet bevezető részét, a hatályba lépett jogszabályi rendelkezés hatálybaléptető rendelkezését…”.

Fentiekre tekintettel a Képviselő-testületnek új - a jelenlegi 2 külön rendelet helyett egy - rendelet megalkotására teszünk javaslatot, melynek mellékletei változatlan formában az alapellátás körzeteinek meghatározását tartalmazzák, kiegészítve azzal a - jelenleg a gyakorlatban működő - rendszerrel, miszerint az ügyeleti ellátás az Önkormányzat  teljes közigazgatási területére vonatkozik, amely egy körzetet alkot.

Az elmúlt időszakban a mellékleteket több ízben módosította a Képviselő-testület, és a módosítások alkalmával a Törvény 5. § (2) bekezdése alapján előzetesen minden alkalommal kikértük az érintettek (orvosok, védőnők) véleményét, illetve a 6. § (2) bekezdésében előírtak alapján előzetesen véleményezésre megküldtük azokat az **Állami Egészségügyi Ellátó Központ Alap- és Lakóhelyközeli Ellátások Igazgatóságához, így azt jelen esetben nem kellett megtennünk.**

Az Egészségügyi-, Szociális és Lakásügyi Bizottság a véleményét a képviselő-testületi ülésen ismerteti.

Kérem a Tisztelt Képviselő-testületet az előterjesztés megtárgyalására, és a rendelet elfogadására.

*A rendelet elfogadásához minősített többségű szavazati arány szükséges!*

B u d a p e s t, 2019. január 18.

Dr. Láng Zsolt

polgármester

**Budapest Főváros II. Kerületi Önkormányzat Képviselő-testületének**

**……./2019.(…) önkormányzati rendelete**

**az egészségügyi alapellátások körzeteiről**

Budapest Főváros II. Kerületi Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a.) pontjában és Magyarország helyi önkormányzatairól szóló 2011. évi CLXXXIX. törvény 23. § (5) bekezdés 9. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 5. § (2) bekezdésében biztosított véleményezési jogkörükben eljáró alapellátást végző orvosok, védőnők, továbbá az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**A rendelet hatálya**

**1.§**

A rendelet hatálya kiterjed a Budapest II. kerület közigazgatási területén területi ellátási kötelezettséggel működő háziorvosi körzetekre, házi gyermekorvosi körzetekre, fogorvosi körzetekre, védőnői ellátási körzetekre, az alapellátáshoz kapcsolódó ügyeleti ellátásra, valamint az iskola-egészségügyi ellátásra.

**Az alapellátás körzetei**

**2. §**

Budapest Főváros II. Kerületi Önkormányzat (a továbbiakban: Önkormányzat) közigazgatási területe a felnőtt háziorvosi ellátás tekintetében 46 körzetre tagolódik, melyek részletes leírását az 1. számú melléklet tartalmazza.

**3. §**

Az Önkormányzat közigazgatási területe a házi gyermekorvosi ellátás tekintetében 15 körzetre tagolódik, melyek részletes leírását a 2. számú melléklet tartalmazza.

**4. §**

Az Önkormányzat közigazgatási területe a felnőtt fogorvosi ellátás tekintetében 17 körzetre tagolódik, melyek részletes leírását a 3. számú melléklet tartalmazza.

**5. §**

Az Önkormányzat közigazgatási területe a gyermek fogorvosi ellátás tekintetében 6 körzetre tagolódik, melyek részletes leírását a 4. számú melléklet tartalmazza.

**6. §**

(1) Az alapellátáshoz kapcsolódó felnőtt háziorvosi ügyeleti ellátás az Önkormányzat  teljes közigazgatási területére vonatkozik, amely egy körzetet alkot.

(2) Az alapellátáshoz kapcsolódó házi gyermekorvosi ügyeleti ellátás az Önkormányzat teljes közigazgatási területére vonatkozik, amely egy körzetet alkot.

(3) Az alapellátáshoz kapcsolódó fogorvosi ügyeleti ellátás az Önkormányzat – teljes közigazgatási területére vonatkozóan – a fővárosi központi ügyeleten biztosított, amely egy körzetet alkot.

**7. §**

Az Önkormányzat közigazgatási területe a védőnői ellátás tekintetében 25 körzetre tagolódik, melyek részletes leírását az 5. számú melléklet tartalmazza.

**8. §**

Az iskola-egészségügyi ellátás körzete az ellátási területen elhelyezkedő köznevelési és gyermekjóléti intézményekre terjed ki, mely 12 körzetre tagolódik. Részletes leírását a 6. számú melléklet tartalmazza.

**9. §**

**Záró rendelkezés**

(1) Hatályát veszti

*a)* Budapest Főváros II. Kerületi Önkormányzat Képviselő-testületéneka II. kerület közigazgatási területén lévő háziorvosi körzetek megállapításáról szóló 13/2003.(IV.23.) önkormányzati rendelete,

*b)* Budapest Főváros II. Kerületi Önkormányzat Képviselő-testületéneka II. kerület közigazgatási területén lévő védőnői körzetekről szóló 40/2004.(XII.21.) önkormányzati rendelete.

(2) E rendelet a kihirdetést követő napon lép hatályba.

|  |  |
| --- | --- |
| **Dr. Láng Zsolt**  **polgármester** | **dr. Szalai Tibor**  **jegyző** |

[1. sz. melléklet](1.melléklet%20felnőtt%20háziorvosi.docx); [2. sz. melléklet](2.melléklet%20házi%20gyermekorvosi.docx); [3. sz. melléklet](3.melléklet%20felnőtt%20fogorvosi.docx);

[4. sz. melléklet](4.melléklet%20gyermekfogorvosi.docx); [5. sz. melléklet](5.melléklet%20védőnői.docx); [6. sz. melléklet](6.melléklet%20isk.eü.ellátás.docx)

ÁLTALÁNOS INDOKOLÁS

A települési önkormányzatok kötelező feladata az egészségügyi alapellátás biztosítása és

ehhez kapcsolódóan az egészségügyi alapellátások: a háziorvosi, házi gyermekorvosi,

felnőtt fogorvosi, gyermek fogorvosi, védőnői alapellátások, továbbá az alapellátásokhoz

kapcsolódó háziorvosi-, házi gyermekorvosi- és fogorvosi- ügyelet és iskola-egészségügyi

ellátás körzeteinek kialakítása.

RÉSZLETES INDOKOLÁS

1.§-hoz

A rendelet hatályát határozza meg.

2-8. §-hoz

Megállapítja a háziorvosi, a házi gyermekorvosi, a felnőtt és gyermek fogorvosi, a védőnői alapellátások körzeteit, rendelkezik az alapellátásokhoz kapcsolódó háziorvosi-, házi gyermekorvosi- és fogorvosi- ügyeletről és iskola-egészségügyi ellátás körzeteiről.

9. §-hoz

A záró rendelkezésekben a hatályba lépést állapítja meg, valamint rendelkezik a hatályon kívül helyezésről.